Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 884

2. A mozgóképnyelv alapjai, a filmpoétika fogalmai A képrögzítés és mozgásábrázolás Képalkotás és képrögzítés, mozgásábrázolás és történetmesélés motivációinak felismerése, a különféle képtípusok elkülönítése, a mozgókép előtti mozgásábrázolási és történetalkotási törekvések azonosítása a képzőművészetben — a barlangrajztól a képregényig. A technikai képalkotás története Az árnyképkészítés. A vetített kép. Laterna magica, camera obscura. A fénykép és a mozgófénykép feltalálása. A fontosabb technikai találmányok ismerete. A kép és a technikai kép fogalmának az elkülönítése. A technikai kép létrehozására szolgáló eszközök kezelői szintű ismerete és alkalmazása (pl. fényképezőgép, a videokamera használata a projektmunka során). A mozgóképi közlésmód alaptulajdonságai A mozgókép kettős természetének (reprodukció és ábrázolás) felismerése és következményeinek értelmezése a művészi és a köznapi mozgóképi szövegformálásban. A mozgókép utalásos természetének és motivált jelentésének bemutatása és értelmezése szabadon választott, jellemző példákkal. A látvány mozgóképi megszervezése A keretezésnek, mint a technikai képrögzítés az alkotótól függő mozzanatának felismerése. A beállítás és a képkivágat fogalmának pontos használata; a plánok fajtáinak felismerése és alkalmazásuk értelmezése a mozgóképi szövegek elemzésében. Az egyes beállítások térbeli (pl. térmélység, előtér-háttér) és optikai (pl. nagylátószögű objektív használata) jelzéseinek felismerése és magyarázata illetve a kameramozgások azonosítása és használatuk értelmezése adott szövegek elemzése során. A megvilágítás szerepének felismerése, leírása és magyarázata. A szereplő A szereplőválasztásnak (civil vagy hivatásos) és a szereplő külső megjelenésének — mint metakommunikációs közlésnek — a leírása és értelmezése adott mozgóképi szövegek értelmezésében. A viselkedés szóbeli, intonációs és további metakommunikációs eszközeinek felismerése és értelmezése; a szereplők változó státushelyzetének értékelése, elemzése adott szövegek értelmezésében. Montázs A montázs-jelenség felismerése, a montázs és a gondolkodás, illetve a montázs és az ábrázolás kapcsolatának ismerete (pl. a kollázs, vagy a mozgókép esetében a tér-idő felbontása és újraszervezése). Jellemző montázsmegoldások bemutatása a művészettörténetből. A lineáris/narratív, asszociatív/expresszív, szeriális és belső montázs felismerése és montázshatásának értelmezése adott mozgóképi szövegek esetében. A képváltás leggyakoribb típusainak felismerése, értelmezése. A mozgóképi hanghatások fajtáinak elkülönítése, kombinációik és képekkel történő összekapcsolásuk megoldásainak leírása és magyarázata (pl. szinkronitás-aszinkronitás, időérzet és hangulatteremtés) a szövegelemzés során. Mozgóképi elbeszélés A történet mint változássorozat értelmezése, az események időrendi és okozati láncolatának összeállítása, a történet fontosabb alkotóelemeinek (expozíció, lezárás, fordulat és epizód) felismerése és elkülönítése adott mozgóképi szövegek értelmezésében. 2001/70. szám Témakörök Követelmények A történet, a cselekmény és az elbeszélés fogalmainak helyes használata, alkalmazása a szövegelemzésben.

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes